**ANUNȚ**

**privind amânarea desfășurării Congresului avocaților 2020**

**programat pentru perioada 5-10 septembrie 2020**

* *Concursul de lucrări cu tema: „Interacțiunea și comunicarea profesiilor juridice. Aspecte legale, etice și deontologice” se va desfășura conform programului anunțat*

În ședința organizată în sistem videoconferință la 05.08.2020, Comisia Permanentă a constatat că, deși au fost luate toate măsurile organizatorice pentru desfășurarea Congresului la termenele asumate, situația sanitară din România (în contextul stării de alertă instituite și așa cum reiese din ultimele evoluții comunicate public de autorități) face ca desfășurarea Congresului avocaților în perioada 5-10 septembrie 2020 să fie de natură să conducă la asumarea de riscuri sanitare sporite.

În acest context, la propunerea Comisiei Permanente, **Consiliului UNBR a decis prin vot electronic, cu majoritate de voturi, amânarea desfășurării Congresului avocaților, până la o dată ulterioară din acest an, în funcție de evoluția situației sanitare.**

Cu toate acestea, având în vedere că mai mulți tineri avocați și-au anunțat participarea la **concursul de lucrări cu tema: „Interacțiunea și comunicarea profesiilor juridice. Aspecte legale, etice și deontologice”,** acesta se va desfășura conform programului anunțat [aici](http://www.unbr.ro/invitatie-de-participare-la-concursul-de-lucrari-cu-tema-interactiunea-si-comunicarea-profesiilor-juridice-aspecte-legale-etice-si-deontologice/)

**Președintele UNBR**

**Av. dr. Traian-Cornel Briciu**